Source: https://www.cus.sk/blog/najcastejsie-chyby-prenos-danovej-povinnosti.php?id=63
Timestamp: 2019-02-20 17:29:39+00:00
Document Index: 5072295

Matched Legal Cases: ['§ 69', '§ 69', '§ 4', '§ 4', '§ 7', '§ 7', '§ 5', '§ 6', '§ 78', '§ 49', '§ 51', '§ 11', '§ 11', '§ 19', '§ 78', '§ 19', '§ 78', '§ 49', '§ 51', '§ 4', '§ 49', '§ 51', '§ 20', '§ 19', '§ 20', '§ 43', '§ 43', '§ 19', '§ 43']

Najčastejšie chyby pri prenose daňovej povinnosti
Neplatitelia DPH sú tiež povinní v niektorých situáciách platiť daň
Slovenské zdaniteľné osoby v SR usadené, ktoré nie sú platiteľmi DPH zabúdajú na svoju povinnosť platiť DPH podľa § 69 ods. 2 zákona o DPH kedy je na nich prenesená daňová povinnosť ak jej uvedenú dodávku dodala zahraničná zdaniteľná osoba.
Podľa § 69 ods. 2 zákona o DPH sa prenos daňovej povinnosti na odberateľa tovaru (t.j. odberateľ má povinnosť „samozdaniť sa“) zrealizuje pri splnení nasledovných podmienok
je registrovaná v SR podľa § 4, § 4b, § 7, § 7a, alebo
nie je registrovaná k DPH a teda nemá pridelené IČ DPH,
je alebo nie je registrovaná k DPH v inom členskom štáte, alebo
je alebo nie je registrovaná k DPH alebo k inej obdobnej dani v treťom štáte, alebo
je registrovaná v SR podľa § 5 alebo podľa § 6 zákona o DPH.
Nesprávne určenie dátumu daňovej povinnosti
Ruská firma ABC v tuzemsku neusadená kúpila v Košiciach stroj od slovenskej firmy BDA (platiteľ DPH), ktorý obratom predala inej slovenskej firme Gala (platiteľ DPH) do Žiliny.
Firma OPC bola povinná podať do 25. júla 2017 daňové priznanie k DPH čo jej vyplýva z § 78 ods. 3 zákona o DPH, v ktorom prizná daň z nakúpeného tovaru vo výške 400 eur, ktorú je aj povinná zaplatiť v tej istej lehote. Spoločnosť je len osobou povinnou platiť daň (nemá nárok na uplatnenie si DPH na vstupe podľa § 49 až § 51 zákona o DPH nakoľko nie je platiteľom DPH).
Upozornenie: Nezamieňať si s nadobudnutím tovaru z iného členského štátu podľa § 11 zákona o DPH, kedy postupuje v súlade s § 11 zákona o DPH, resp. 11a zákona o DPH.
Preddavky pri dodaní tovaru s montážou a inštaláciou
Stroj bol dopravený z Rakúska na územie SR a aj zmontovaný rakúskou firmou v priestoroch výrobnej haly spoločnosti ABC, s.ro. Podľa zmluvy uzavretej 25.8.2017, spoločnosť ABC, s.r.o. zaplatila pred skutočným dodaním tovaru zálohovú platbu vo výške 50 % z ceny stroja 4.9.2017. Stroj vrátane montáže bol podnikateľovi ABC dodaný 10.11.2017. Rakúska spoločnosť vyhotovila faktúru za dodanie tovaru vrátane montáže v sume 50 000 EUR bez dane 10.11.2017 s tým, že k úhrade zostáva suma 25 000 EUR.
Spoločnosti ABC vznikla daňová povinnosť podľa § 19 ods. 4 zákona o DPH v mesiaci september 2017 v rozsahu ním zaplatenej platby (bez ohľadu na to či je slovenská zdaniteľná osoba - spoločnosť v tuzemsku platiteľom alebo neplatiteľom DPH ).
V daňovom priznaní podanom za mesiac september 2017 prizná a odvedie daň v sume (25000 x 20 % ) 5 000 eur, spoločnosť ABC s.r.o. je povinná podať priznanie DPH podľa § 78 ods. 3 zákona o DPH a keďže nie je platiteľom DPH nemá nárok na uplatnenie si DPH na vstupe.
Dňom dodania stroja, 10.11.2017 spoločnosti ABC s.r.o. vzniká daňová povinnosť podľa § 19 ods.1 zákona o DPH v rozsahu platby, ktorú po odpočítaní zálohovej platby požaduje od neho zaplatiť dodávateľ (50000-25000 zaplatená záloha). Spoločnosť ABC je povinná podať daňové priznanie za kalendárny mesiac november 2017 a má povinnosť aj daň v sume 5 000 eur (25000x 20%) zaplatiť, a to v súlade s § 78 ods. 3 zákona o DPH.
Keďže spoločnosť ABC, nie je platiteľom dane, nemá nárok na uplatnenie si DPH na vstupe podľa § 49 až § 51 Zákona o DPH.
Poznámka: Ak by spoločnosť ABC bola platiteľom DPH podľa § 4 zákona o DPH mala by nárok na DPH na vstupe z vykonaného samozdanenia v súlade s § 49 až § 51 zákona o DPH.
Zaplatenie, prijatie preddavku (zálohy) pri intrakomunitárnej dodávke tovaru
Zaplatenie preddavku (zálohy) tuzemským platiteľom pred nadobudnutím tovaru v tuzemsku z iného členského štátu:
Pre tuzemského odberateľa, ktorý si objednal tovar pod identifikačným číslom prideleným pre daň v tuzemsku z iného členského štátu, pričom tovar je prepravený z iného členského štátu od dodávateľa, ktorý je identifikovaný pre daň v tomto členskom štáte, vznik daňovej povinnosti osobitne upravuje § 20 zákona o dani z pridanej hodnoty. Podľa citovaného ustanovenia daňová povinnosť vzniká:
- 15. deň kalendárneho mesiaca nasledujúceho po kalendárnom mesiaci, keď sa uskutočnilo nadobudnutie tovaru alebo
- dňom vyhotovenia faktúry, ak bola faktúra vyhotovená pre nadobúdateľa tovaru pred týmto 15. dňom.
Z uvedeného ustanovenia teda plynie, že ak pred nadobudnutím tovaru z iného členského štátu je dodávateľovi tovaru zaplatený preddavok odberateľom, ktorý si tovar objednal pod identifikačným číslom prideleným pre daň v tuzemsku, dňom prijatia preddavku dodávateľom odberateľovi nevzniká daňová povinnosť podľa § 19 ods. 4 zákona o DPH (t.j. nemá dôvod sa „samozdaniť“ dňom prijatia preddavku dodávateľom).
Tuzemský platiteľ dane si objednal z Maďarska od maďarského platiteľa DPH nábytok, pričom mu na túto dodávku tovaru vopred zaplatil preddavok dňa 25.8.2017. Na základe prijatého preddavku maďarský dodávateľ prepravil odberateľovi do tuzemska dňa 4.9.2017 objednaný tovar a vyhotovil faktúru k dodávke tovaru s dňom vyhotovenia 4.9.2017. Vzniká daňová povinnosť nadobúdateľovi tovaru – platiteľovi zaplatením zálohy?
Odberateľovi nevzniká daňová povinnosť zaplatením preddavku na budúcu dodávku nábytku z iného členského štátu dňa 25.08.2017. Daňová povinnosť v danom prípade vzniká dňom vystavenia faktúry na dodanie tovaru, teda dňa 4.9.2017 v zmysle § 20 ods. 1 písm. b) zákona o DPH.
Prijatie preddavku (zálohy) tuzemským platiteľom pred dodaním tovaru oslobodeného od dane podľa § 43 zákona o DPH
Ak tuzemský platiteľ dane prijal preddavok pred dodaním tovaru oslobodeného od dane (podľa § 43 zákona o DPH) do iného členského štátu odberateľovi, ktorý si objednal tovar pod identifikačným číslom prideleným v inom ČŠ, z titulu prijatia tohto preddavku mu nevzniká daňová povinnosť podľa § 19 ods.4 zákona, keďže prijatý preddavok sa vzťahuje k dodávke tovaru oslobodenej od dane podľa § 43 zákona o DPH. Tuzemský platiteľ nie je povinný vyhotoviť faktúru na prijatý preddavok a sumu prijatého preddavku neuvádza ani v daňovom priznaní ani v súhrnnom výkaze.
Poľský platiteľ dane si objednal u tuzemského platiteľa dane nábytok, ktorého dodanie bolo podmienené zaplatením 50% preddavku z celkovej ceny tovaru zo strany odberateľa. Tuzemský platiteľ prijal preddavok dňa 31.8.2017 vo výške 800 eur a následne nábytok prepravil odberateľovi do Poľska, ktorý ho prevzal dňa 4.9.2017. Faktúru za dodávku nábytku v celkovej sume 1 600 eur platiteľ vyhotovil 4.9.2017. Odvádza tuzemský dodávateľ z prijatého preddavku daň, resp. sumu preddavku uvádza v daňovom priznaní a v súhrnnom výkaze ?
Tuzemskému platiteľovi z prijatého preddavku v opísanom prípade nevzniká povinnosť platiť daň, z titulu jeho prijatia nie je povinný vyhotoviť faktúru. Prijatú sumu preddavku neuvádza ani do daňového priznania ani do súhrnného výkazu.